**भारत सरकार**

**रेल मंत्रालय**

**राज्‍य सभा**

**27.07.2018 के**

**अतारांकित प्रश्‍न सं. 1255 का उत्‍तर**

**रेलमार्गों के विद्युतीकरण हेतु मापदण्ड**

**1255. डा. किरोड़ी लाल मीणाः**

**क्या रेल मंत्री यह बताने की कृपा करेंगे किः**

(क) विद्युतीकरण हेतु रेल मार्गों के चयन के लिए क्या मानदण्ड निर्धारित किए गए हैं;

(ख) अब तक जोन-वार कुल कितने कि.मी. रेल नेटवर्क का विद्युतीकरण नहीं किया गया है;

(ग) पिछले तीन वर्षों के दौरान राजस्थान राज्य सरकार सहित विभिन्न राज्य सरकारों से अपने-अपने राज्यों में रेल मार्गों के विद्युतीकरण हेतु प्राप्त अनुरोधों का ब्यौरा क्या है; और

(घ) रेलवे द्वारा उन पर क्या कार्रवाई की गई है?

**उत्‍तर**

**रेल मंत्रालय में राज्‍य मंत्री (श्री राजेन गोहांई)**

(क) से (घ) : एक विवरण सभा पटल पर रख दिया गया है।

\*\*\*\*\*\*\*

रेलमार्गों के विद्युतीकरण हेतु मापदण्ड के संबंध में 27.07.2018 को राज्‍य सभा में **डा.**किरोड़ी लाल मीणा के अतारांकित प्रश्‍न सं. 1255 के भाग (क) से (घ) के उत्‍तर से संबंधित **विवरण**।

(क): विद्युतीकरण के लाभ को देखते हुए और संपूर्ण बड़े आमान (बीजी) नेटवर्क के विद्युत कर्षण पर निर्बाध परिचालन को हासिल करने के लिए, रेल मंत्रालय ने भारतीय रेलवे के सभी शेष बड़ी लाइन (बीजी) मार्गों को विद्युतीकृत करने की योजना बनाई है।

(ख):  01.04.2018 की स्थिति के अनुसार, गैर-विद्युतीकृत मार्ग किलोमीटर का जोन-वार ब्‍यौरा निम्नानुसार है: -

| क्र.सं. | क्षेत्रीय रेलवे | गैर-विद्युतीकृत कुल मार्ग किलोमीटर |
| --- | --- | --- |
| 1 | मध्‍य | 1607 |
| 2 | पूर्व  | 922 |
| 3 | पूर्व मध्य | 1618 |
| 4 | पूर्व तट | 556 |
| 5 | उत्तर | 3791 |
| 6 | उत्तर मध्य | 1511 |
| 7 | पूर्वोत्तर | 3122 |
| 8 | पूर्वोत्तर सीमा | 3985 |
| 9 | उत्तर पश्चिम | 4942 |
| 10 | दक्षिण | 2074 |
| 1 1 | दक्षिण मध्‍य | 2964 |
| 12 | दक्षिण पूर्व | 362 |
| 13 | दक्षिण पूर्व मध्य | 948 |
| 14 | दक्षिण पश्चिम | 2971 |
| 15 | पश्चिम | 4658 |
| 16 | पश्चिम मध्‍य | 1125 |

(ग) और (घ): राजस्थान राज्य सहित विभिन्न राज्यों से रेलवे लाइनों के विद्युतीकरण से संबंधित प्रस्ताव प्राप्‍त होना एक सतत प्रक्रिया है। रेल मंत्रालय ने राजस्थान राज्य सहित सभी राज्‍यों के शेष बड़ी लाइन (बीजी) मार्गों को विद्युतीकृत करने की योजना बनाई है। 2018-19 के बजट में 13675 मार्ग किलोमीटर के गैर-विद्युतीकृत मार्गों के अस्‍वीकृत शेष कार्यों को शामिल किया गया है और उन्‍हें आवश्यक स्‍वीकृतियों के बाद निष्पादन के लिए शुरू जाएगा।

\*\*\*\*\*\*